b'\n_START_ARTICLE_\nSirocco (elokuva)\n_START_PARAGRAPH_\nSirocco on Pohjola-filmin ensimm\xc3\xa4inen teatterilevityksess\xc3\xa4 ollut elokuva. Elokuvan ohjasi Mikko Kuparinen ja se pohjautuu Tuuve Aron Merkki-novelliin. P\xc3\xa4\xc3\xa4osaa esitt\xc3\xa4\xc3\xa4 Eeva Putro. Lyhytelokuva kertoo yksin\xc3\xa4isest\xc3\xa4 naisesta, joka l\xc3\xb6yt\xc3\xa4\xc3\xa4 kerrostalonsa roskakorista vauvan ja alkaa kasvattaa sit\xc3\xa4 omanaan. Elokuva sai ensi-iltansa Kalifornian Palm Springs Int\xe2\x80\x99l ShortFestissa kes\xc3\xa4kuussa 2012 ja kiersi laajasti kansainv\xc3\xa4lisi\xc3\xa4 elokuvafestivaaleja, voittaen maineikkaan Odensen International Film Festivalin p\xc3\xa4\xc3\xa4palkinnon elokuussa 2012. Lis\xc3\xa4ksi elokuva on palkittu Overlook International Short Film Festival, Special Mention -kategoriassa sek\xc3\xa4 Artova Film Festival, Paras Fiktio -kategoriassa.'